open-index/open-wikipedia-markdown huggingface dataset:
சமூக நீதி மற்றும் அதிகாரமளித்தல் அமைச்சகம், இந்தியா

**சமூக நீதி மற்றும் அதிகாரமளித்தல் அமைச்சகம்** என்பது இந்திய அரசின் அமைச்சகங்களில்  ஒன்றாகும். இந்த அமைச்சகம் பட்டியல் சமூகம், பழங்குடியினர், இதர பிற்படுத்தப்பட்ட வகுப்பினர்,  நங்கை, நம்பி, ஈரர், திருனர், ஊனமுற்றோர், முதியவர்கள் மற்றும் போதைப்பொருள் பாவனையால் பாதிக்கப்பட்டவர்கள் உள்ளிட்ட சமூகத்தின் பின்தங்கிய மற்றும் ஒதுக்கப்பட்ட பிரிவினரின் நலன், சமூக நீதி மற்றும் அதிகாரமளித்தலுக்கு இது பொறுப்பாகும். பாகுபாடு-எதிர்ப்புக் கொள்கைகளை சிறப்பாகச் செயல்படுத்த, இந்த ஓரங்கட்டப்பட்ட குழுக்களைப் பற்றிய சட்டத்தை அமல்படுத்துவதற்கும் இது உதவுகிறது.[2] இதன் மூத்த அமைச்சர் வீரேந்திர குமார் காதிக் ஆவார். இணை அமைச்சர்கள் [ராம்தாஸ் அதவாலே]], பிரதிமா பூமிக் மற்றும் அ. நாராயணசாமி ஆவர்.

## அமைப்பு
இந்த அமைச்சகம் ஐந்து பணியகங்களைக் கொண்டுள்ளது. அவைகள் ஒவ்வொன்றும் ஒரு இணைச் செயலாளர் தலைமையில்: பட்டியல் சாதியினரும் பட்டியல் பழங்குடியினரும் மேம்பாட்டு பணியகம்; இதர பிற்படுத்தப்பட்ட வகுப்பினர் பணியகம், மகளிர் & ஊனமுற்றோர் பணியகம்; சமூக பாதுகாப்பு பணியகம்; மற்றும் திட்டம், ஆராய்ச்சி, மதிப்பீடு மற்றும் கண்காணிப்பு பணியகம்.

## சட்டப்பூர்வ அமைப்புகள்
* மாற்றுத்திறனாளிகளுக்கான தலைமை ஆணையர் அலுவலகம், புது தில்லி
* மதியிறுக்கம் (ஆட்டிசம்) உள்ள நபர்களின் நலனுக்கான தேசிய அறக்கட்டளை
* இந்திய மறுவாழ்வு நிறுவனம்
### தேசிய நிறுவனங்கள்
* அலி யாவர் ஜங் தேசிய செவித்திறன் குறைபாடு நிறுவனம், மும்பை (*AYJNIHH*)
* தீன்தயாள் உபாத்யாயா உடல் ஊனமுற்றோருக்கான நிறுவனம், புது தில்லி 
*  இயக்க நரம்பணு குறைபாடுகளுக்கான தேசிய நிறுவனம், கொல்கத்தா
* தேசிய மனநலம் பாதிக்கப்பட்டோர் நிறுவனம், செகந்திராபாத் (*NIMH*)
* தேசிய பார்வை ஊனமுற்றோர் நிறுவனம் (*NIVH*), தேராதூன்
* தேசிய மறுவாழ்வு பயிற்சி மற்றும் ஆராய்ச்சி நிறுவனம், கட்டாக் (*NIRTAR*)
* பல குறைபாடுகள் உள்ள நபர்களின் அதிகாரமளிப்பதற்கான தேசிய நிறுவனம் (*NIEPMD*), சென்னை
* இந்திய சைகை மொழி ஆராய்ச்சி மற்றும் பயிற்சி மையம் (*ISLRTC*)
### பொதுத்துறை நிறுவனங்கள்
* தேசிய பிற்படுத்தப்பட்டோர் நிதி மற்றும் மேம்பாட்டு கழகம் (*NBCFDC*)
* தேசிய ஊனமுற்றோர் நிதி மற்றும் மேம்பாட்டு கழகம் (NHFDC)
* இந்திய செயற்கை உறுப்புகள் உற்பத்தி கழகம் (*ALIMCO*), கான்பூர்
*மாற்றுத்திறனாளிகளுக்கான ஒருங்கிணைந்த பிராந்திய மையங்கள் 
### பொது மற்றும் தனியார் கூட்டமைப்பு நிறுவனம்
*இந்திய முதுகெலும்பு காய சிகிச்சை மையம்

## நிறைவேற்றும் சட்டம்
* பெற்றோர் மற்றும் மூத்த குடிமக்களின் பராமரிப்பு மற்றும் நலன் சட்டம், 2007
## இதனையும் காண்க
* இந்திய அரசின் அமைச்சகங்கள்
## மேற்கோள்கள்

## வெளி இணைப்புகள்
*சமூக நீதி மற்றும் அதிகாரமளித்தல் அமைச்சகத்தின் இணையதளம்
பகுப்பு:இந்திய அமைச்சகம்
2-நைட்ரோபுளோரோபென்சீன்

**2-நைட்ரோபுளோரோபென்சீன்** (*2-Fluoronitrobenzene*) C6H4FNO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். நைட்ரோபுளோரோபென்சீன் சேர்மத்தின் சாத்தியமான மூன்று மாற்றியங்களில் இதுவும் ஒன்றாகும். நிறமற்ற நீர்மமான இதை 2-நைட்ரோகுளோரோபென்சீனைப் பயன்படுத்தி ஆலெக்சு முறையில் தயாரிக்கலாம்.
 
:C6H4ClNO2+  KF  -> C6H4FNO2  +  KCl

## மேற்கோள்கள்


பகுப்பு:நைட்ரோபென்சீன்கள்
பகுப்பு:2-புளோரோபீனைல் சேர்மங்கள்
பகுப்பு:2-நைட்ரோபீனைல் சேர்மங்கள்
1,2,3- டிரைநைட்ரோபென்சீன்

**1,2,3- டிரைநைட்ரோபென்சீன்** (*1,2,3-Trinitrobenzene*) C6H3N3O6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். பென்சீனின் நைட்ரோயேற்றம் பெற்ற வழிப்பெறுதியாக இச்சேர்மம் கருதப்படுகிறது.

## இதையும் காண்க
* 1,3,5-டிரைநைட்ரோபென்சீன்

## மேற்கோள்கள்

பகுப்பு:நைட்ரோபென்சீன்கள்
பகுப்பு:அரோமாட்டிக் சேர்மங்கள்
இளைஞர் நலம் மற்றும் விளையாட்டு அமைச்சகம், இந்தியா

**இளைஞர் விவகாரங்கள் மற்றும் விளையாட்டு அமைச்சகம்** என்பது இந்திய அரசின் அமைச்சகங்களில் ஒன்றாகும். இதன் மூத்த அமைச்சர் அனுராக் தாக்கூர் மற்றும் இணை அமைச்சர் நிசித் பிரமாணிக் ஆவார்.

இந்த அமைச்சகம் சிறந்த விளையாட்டு வீரர்களுக்கும், பயிற்சியாளர்களுக்கும் அருச்சுனா விருது, கேல் ரத்னா விருது, துரோணாச்சார்யா விருது வழங்குகிறது. மேலும் இந்த அமைச்சகத்தின் கீழ் இந்திய விளையாட்டு மேம்பாட்டு ஆணையம்
நாட்டு நலப்பணித் திட்டம், நேரு யுவ கேந்திரா சங்கதன் மற்றும் ராஜீவ் காந்தி தேசிய இளைஞர் மேம்பாட்டு நிறுவனம் செயல்படுகிறது.
## அமைப்புகள்
இந்த அமைச்சகத்தின் கீழ் உள்ள அமைப்புகள்.
* இந்திய விளையாட்டு மேம்பாட்டு ஆணையம்
* நாட்டு நலப்பணித் திட்டம் 
* நேரு யுவ கேந்திரா சங்கதன் 
* ராஜீவ் காந்தி தேசிய இளைஞர் மேம்பாட்டு நிறுவனம், திருப்பெரும்புதூர், தமிழ்நாடு 
* இராஜீவ் காந்தி தேசிய இளைஞர் மேம்பாட்டு மண்டல நிறுவனம், சண்டிகர்
* தேசிய விளையாட்டுப் பல்கலைக்கழகம்
* எனது இளைய பாரதம்
* இலட்சுமி பாய் தேசிய உடற்கல்வி பல்கலைக்கழகம்
* இந்திய சாரணர் இயக்கம்
* தேசிய ஊக்கமருந்து எதிர்ப்பு நிறுவனம் 
* தேசிய ஊக்கமருந்து பரிசோதனை ஆய்வகம் 
* நேதாஜி சுபாஷ் தேசிய விளையாட்டு நிறுவனம் (*NSNIS*)

## வழங்கும் விருதுகள்
*  கேல் ரத்னா விருது
*  துரோணாச்சார்யா விருது
* அருச்சுனா விருது
* தியான் சந்த் விருது (வாழ்நாள் விருது)

## இதனையும் காண்க
*இந்திய அரசின் அமைச்சகங்கள்  
## மேற்கோள்கள்

## வெளி இணைப்புகள்
*இளைஞர் நலம் மற்றும் விளையாட்டு அமைச்சகத்தின் இணையதளம்

பகுப்பு:இந்திய அமைச்சகம்
பகுப்பு:இளைஞர் நலம் மற்றும் விளையாட்டு அமைச்சகம்
பகுப்பு:இந்திய விளையாட்டு விருதுகள்
வி. வசந்தா

**வி. வசந்தா** (சில இடங்களில் **சி. வசந்தா** என்றும் குறிப்பிடப்படுகிறார், இறப்பு 19, மே, 2023, *V. Vasantha*) என்பவர் தெனிந்திய நாடக, திரைப்பட நடிகை ஆவார். 70களிலும், 80களிலும் வெளியான பல படங்களில் முக்கிய வேடங்களில் நடித்த இவர் நூற்றுக்கும் மேற்பட்ட தென்னிந்திய மொழி படங்களில் நடித்துள்ளார். வசந்தா எம். கே. தியாகராஜ பாகவதரின் நாடக்குழுவில் தன் நடிப்பு வாழ்க்கையைத் துவக்கினார். இவர் இரவும் பகலும் என்ற படத்தில் ஜெய்சங்கருக்கு சோடியாக அறிமுகமானார். தொடர்ந்து கார்த்திகை தீபம் படத்தில் அசோகனுக்கு இணையாகவும் நடித்தார். அதன் பிறகு சில படங்களில் நாயகியாக நடித்தார். பின்னர்  அக்கா, அம்மா வேடங்களில் பல படங்களில் நடித்துள்ளார். மேலும் எஸ். வி. சகஸ்ரநாமத்தில் நாடக்குழுவில் பட நாடகங்களில் நடித்துவந்தார். 

## இறப்பு
மூப்பினால் ஏற்பட்ட உடல் நலக்குறைவினால் பாதிக்கபட்டிருந்த வசந்தா 2023 மே 19 அன்று தன் 82 வயதில் சென்னையில் இறந்தார்.
 
## தேர்ந்தெடுத்த திரைப்படவியல்
* இரவும் பகலும் (1965)
* கார்த்திகை தீபம்   
* எங்க வீட்டுப் பெண் (1965)
* இரு வல்லவர்கள் (1966)
* ஆலயம் (1967)
* எங்க ஊர் ராஜா (1968)
* கணவன் (1968)
* சக்கரம் (1968)
* பத்தாம் பசலி (1970)
* நங்கூரம் (1979)
* மாம்பழத்து வண்டு (1979)
* ஆயிரம் வாசல் இதயம் (1980)
* ராணுவ வீரன் (1981)
* எச்சில் இரவுகள் (1982)
* ராணித்தேனீ (1982)
* மூன்றாம் பிறை (1982)
* மூன்று முகம் (1982)
* அந்த 7 நாட்கள் (1981)
* ஓசை (1984)
* ஸ்ரீ ராகவேந்திரா (1985)

## குறிப்புகள்

## வெளி இணைப்புகள்
* 

பகுப்பு:2023 இறப்புகள்
பகுப்பு:தமிழ்த் திரைப்பட நடிகைகள்
ஜவுளி அமைச்சகம், இந்தியா

**ஜவுளி அமைச்சகம்** என்பது இந்திய அரசின் அமைச்சகங்களில்  ஒன்றாகும். ஜவுளி, ஆடை மற்றும் கைவினைப் பொருட்கள் தயாரிப்பில் ஈடுபடும் அனைத்து இயற்கை, செயற்கை இழைகளும் இதில் அடங்கும். இந்த அமைச்சகத்தின் தற்போதைய மூத்த அமைச்சர் பியூஷ் கோயல் மற்றும் இணை அமைச்சர் தர்சனா ஜர்தோசு ஆவர்.

## அமைச்சகத்தின் பணிகள்
* ஜவுளிக் கொள்கை & ஒருங்கிணைப்பு
* மனிதனால் உருவாக்கப்பட்ட  நூல் தொழில்
* பருத்தி ஜவுளி தொழில்
* சணல் தொழில்
* பட்டு மற்றும் பட்டு ஜவுளி தொழில்
* கம்பளி & கம்பளி தொழில்
* பரவலாக்கப்பட்ட விசைத்தறித் துறை
* ஜவுளி ஏற்றுமதி ஊக்குவிப்பு
* திட்டமிடல் & பொருளாதார பகுப்பாய்வு
## முக்கிய அலுவலகங்கள்
இந்த அமைச்சகத்தின் கீழ்  இணைக்கப்பட்ட அலுவலகங்கள் பின்வருமாறு:
* கைத்தறி மேம்பாட்டு ஆணையர் அலுவலகம்
* கைவினைப் பொருட்கள் மேம்பாட்டு ஆணையர் அலுவலகம்
### துணை அலுவலகங்கள்
* ஜவுளி ஆணையர் அலுவலகம்
* சணல் ஆணையர் அலுவலகம்
### மத்தியப் பொதுத்துறை நிறுவனங்கள்[3]
* தேசிய ஜவுளிக் கழகம் (நேஷனல் டெக்ஸ்டைல் கார்ப்பரேஷன் லிமிடெட் (*NTC*)
* பிரித்தானியாவின் இந்தியா கார்ப்பரேஷன் லிமிடெட் (*BIC*)
* பருத்தி கார்ப்பரேஷன் ஆஃப் இந்தியா லிமிடெட் (சிசிஐ)
* சணல் கார்ப்பரேஷன் ஆஃப் இந்தியா (ஜேசிஐ)
* தேசிய சணல் உற்பத்தி நிறுவனம் (*NJMC*)
* மத்திய குடிசைத் தொழில் கழகம் (*CCIC*)
* தேசிய கைத்தறி மேம்பாட்டுக் கழகம் (*NHDC*)
### சட்டப்பூர்வ அமைப்புகள்[4]
* சணல் உற்பத்தியாளர்கள் மேம்பாட்டுக் குழு
* தேசிய பட்டு வாரியம்
* தேசிய ஜவுளி குழு
### தொழில் நுட்ப  நிறுவனங்கள்
* தேசிய உடையலங்கார தொழில்நுட்பக் கல்லூரி
* சர்தார் வல்லபாய் படேல் பன்னாட்டு நெசவு மற்றும் மேலாண்மை பள்ளி, கோயம்புத்தூர்
### ஆலோசனை அமைப்புகள்
* ஜவுளி தொழில் வளர்ச்சி குழு
* ஜவுளி ஆராய்ச்சி சங்கங்களுக்கான ஒருங்கிணைப்பு குழு
* ஜவுளி ஏற்றுமதி மேம்பாட்டு & ஒருங்கிணைப்புக் குழு
### தன்னாட்சி அமைப்புகள்
* மத்திய கம்பளி மேம்பாட்டு வாரியம்
## இதனையும் காண்க
*இந்திய அரசின் அமைச்சகங்கள்   
## மேற்கோள்கள்

## வெளி இணைப்புகள்
*ஜவுளி அமைச்சகத்தின் இணையதளம்

பகுப்பு:இந்திய அமைச்சகம்
பகுப்பு:ஜவுளி அமைச்சகம்
தாமசு மோகன்

**தாமசு மோகன்** (Thomas Mohan) இந்தியாவின் பெங்களுருவைச் சேர்ந்த  ஒரு வனவிலங்கு புகைப்படக் கலைஞரும் கட்டடப் பொறியாளரும் ஆவார். 1959 ஆம் ஆண்டு இவர் பிறந்தார். புகைப்படம் எடுப்பதில் உள்ள ஆர்வத்திற்காக உலகம் முழுவதும் பயணம் செய்துள்ளார்.

தாமசு மோகன் அடிப்படையில் ஒரு கட்டடப் பொறியாளர்.  இந்தியாவில் பெங்களூரில் பிறந்து வளர்ந்தார்.  புகைப்படக் குடும்பத்தைச் சேர்ந்த இவர், மிக இளம் வயதிலேயே யாசிகா பாக்சு புகைப்படக் கருவி மூலம் புகைப்படங்கள் எடுக்கத் தொடங்கினார்.

நிகான் வகை புகைப்படக் கருவிகளிலும் இவர் நிபுணத்துவம் வாய்ந்தவராகவும்  செல்வாக்கு செலுத்துபவராகவும் இருந்தார். பிக்சு4காசு என்ற  வனவிலங்கு புகைப்படக் குழு அமைப்பின் இணை நிறுவனராகவும் ,  புரோ வியூ மற்றும் கானான் குழுமத்தின் நிர்வாக பங்குதாரராகவும் செயல்பட்டார்.

தாமசு மோகன் ஒரு சுயமாக கற்ற வனவிலங்கு புகைப்படக்காரர் ஆவார்.  இவரது புகைப்படக் கருவிகள்  நிக்கான் டி6, டி850, டி4 வகை கருவிகளாகும். இவர் பயன்படுத்திய வில்லைகள் 600 எப்4, 400 எப்2.8, 300 எப்2.8, 70-200 எப்2.8,24-70 எப் 2.8, 14-24 எப்2.8, 105 எப்2.8.

## விருதுகள்

* முத்துக்குளம் ராகவன் பிள்ளை விருது, 2015 
* 2015 மற்றும் 2016 ஆம் ஆண்டிற்கான டிசிபி புகைப்படக்காரர் 
* புகைப்படக் கலைக்கான பன்னாட்டு கூட்டமைப்பு  இரண்டு ஆண்டுகளுக்கு ஒரு முறை வழங்கும் உலகக் கோப்பை தங்கப் பதக்கம் வென்றவர்

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:புகைப்படக் கலைஞர்கள்
பகுப்பு:கட்டிடக் கலைஞர்கள்
பகுப்பு:பெங்களூர் மக்கள்
தேவுசிங் சௌகான்

**தேவுசிங் சௌகான்** (*Devusinh Chauhan*) இந்திய அரசின் தற்போதைய  தகவல் தொடர்பு அமைச்சகத்தின் இணை அமைச்சவர் ஆவார். குஜராத் மாநிலத்தின் கேடா மக்களவைத் தொகுதி உறுப்பினரானஇவர் குஜராத் மாநில பாரதிய ஜனதா கட்சியின் அரசியல்வாதியும், பொறியாளரும் ஆவார்.

## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:1964 பிறப்புகள்
பகுப்பு:இந்திய அமைச்சர்கள்
பகுப்பு:குஜராத் மக்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
நிகில் பட்டவர்த்தன்

**நிகில் பட்டவர்த்தன்** (பிறப்பு 2 ஜூன் 1977) ஒரு இந்திய முன்னாள் முதல்தர துடுப்பாட்ட வீரர் ஆவார். அவர் இப்போது நடுவராக உள்ளார். 2015-16இல் ரஞ்சிக் கோப்பை போட்டிகளில் நடுவராகக் கடமையாற்றினார்.

## குறிப்புகள்

*

பகுப்பு:இந்தியத் துடுப்பாட்ட நடுவர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1977 பிறப்புகள்
இளவரசர் வைரம்

**இளவரசர் வைரம்** (*Princie Diamond*) என்பது கோல்கொண்டா சுரங்கங்களில் 300 ஆண்டுகளுக்கு முன்பு கண்டுபிடிக்கப்பட்ட தோராயமாக 34.65 காரட் எடை கொண்ட ஆடம்பரமான அடர் இளஞ்சிவப்பு நிற வைரமாகும். தாரியா-இ-நூர் (சுமார். 175 முதல் 195 காரட்), நூர்-ஓல்-ஐன் (சுமார். 60 காரட்) க்குப் பிறகு, இளவரச வைரமானது உலகின் நான்காவது பெரிய இளஞ்சிவப்பு வைரமாக நம்பப்படுகிறது என்று கிறிஸ்டி ஏல நிறுவனம் கூறுகிறது.

## இயற்பியல் பண்புகள்
அமெரிக்காவின் இரத்தினவியல் நிறுவனம், இந்த வைரத்தை ஆடம்பரமான அடர் இளஞ்சிவப்பு, இயற்கை நிறம், விஎஸ்2 தெளிவு, வகை IIa என வகைப்படுத்துகிறது. மேலும், புற ஊதா ஒளியில் வெளிப்படும் போது பிரகாசமான ஆரஞ்சு-சிவப்பு ஒளிரும் தன்மையைக் காட்டும் பண்பும் இதற்கு உண்டு எனவும், புற ஊதா ஒளிக்கு இந்த வகையான எதிர்வினை இந்திய வம்சாவளியைச் சேர்ந்த வைரங்களுக்கு பொதுவானது எனவும் அந்நிறுவனம் கூறுகிறது. இந்த ஆய்வகத்தின் மூலம் சென்ற 7 மில்லியனுக்கும் அதிகமான வைரங்களில், 40 க்கும் மேற்பட்ட வைரங்கள் இந்த நிகழ்வை வெளிப்படுத்தவில்லை. மேலும் இளவரச அந்தப் பண்பை வைத்திருக்கும் மிகப்பெரிய இளஞ்சிவப்பு வைரமாகும்.

## வரலாறு
சுமார் 300 ஆண்டுகளுக்கு முன்பு கோல்கொண்டா சுரங்கத்தில் வைரம் கண்டுபிடிக்கப்பட்டது. இது இளவரசன் ("பிரின்சி") அல்லது வேறு பெயரால் அறியப்படுவதற்கு நீண்ட காலத்திற்கு முன்பே, இது ஐதராபாத்து இராச்சிய அரச குடும்பத்தைச் சேர்ந்தது (ஐதராபாத் நிசாம்கள்). அப்போதைய ஐதராபாத்து நிசாம் 1960 ஆம் ஆண்டு சோதேபியில் ஏலம் எடுத்தார். இது 46,000 பிரித்தானிய பவுண்டுகளுக்கு வான் கிளீஃப் & ஆர்பெல்ஸ் என்ற நகைக்கடையின் இலண்டன் கிளையால் வாங்கப்பட்டது. பின்னர் அது அவர்களின் பாரிஸ் கடைக்கு அனுப்பப்பட்டது, அங்கு பரோடாவின் மகாராணியான சீதா தேவியின் பதினான்கு வயது மகனான சாயாஜிராவ் கெய்க்வாட் (1945-1985)  என்பவரின் நினைவாக பியர் ஆர்பெல்ஸால் "பிரின்சி" என்று பெயரிடப்பட்டது.

இது 16 ஏப்ரல் 2013 அன்று நியூயார்க்கில் கிறிஸ்டி நிறுவனத்தால் ஒரு சாதனை விலைக்கு ஏலம் விடப்பட்டது. 45 மில்லியன் டாலர்களுக்கும் அதிகமாக விற்பனையாகும் என எதிர்பார்க்கப்பட்டது. நிகழ்வில் இது 39.3 மில்லியன் டாலர்களை மட்டுமே ஈட்டியது. இது இன்னும் சாதனை விலையில் உள்ளது. இது இதுவரை ஏலத்தில் விற்கப்பட்ட கோல்கொண்டா சுரங்க வைரம் மற்றும் கிறிஸ்டியில் விற்கப்பட்ட நகைகளுக்கு அதிக விலை என்ற சாதனையை படைத்தது. இது முந்தைய உள்ளூர் சாதனையான 24.4 மில்லியன் டாலர்களை முறியடித்தது. இது ஒரு அநாமதேய சேகரிப்பாளரால் தொலைபேசி மூலம் ஏலம் எடுக்கப்பட்டது.

## சான்றுகள்

பகுப்பு:தனிப்பட்ட வைரங்கள்
நிசித் பிரமாணிக்

**நிசித் பிரமாணிக்** (*Nisith Pramanik*) (பிறப்பு: 17 சனவரி 1986) மேற்கு வங்காள அரசியல்வாதியும், தற்போதைய இந்திய உள்துறை அமைச்சகம் மற்றும் இளைநர் நலம் மற்றும் விளையாட்டு அமைச்சகத்தில் இணை அமைச்சராக பணியாற்றுகிறார். இவர் மே 2019இல் அகில இந்திய திரிணாமூல் காங்கிரஸ் சார்பாக தின்ஹட்டா சட்டமன்ற தொகுதி உறுப்பினராக போட்டியிட்டு வென்றவர். இவர் சட்டமன்ற உறுப்பினர் பதவியிலிருந்து விலகி பாரதிய ஜனதா கட்சியில் இணைந்தார்.  மே 2019இல் கூச் பிஹார் மக்களவை தொகுதியிலிருந்து நாடாளுமன்றத்திற்கு தேர்வு செய்யப்பட்டார். 
## இதனையும் காண்க
*இந்திய அரசின் அமைச்சகங்கள்    
## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:1986 பிறப்புகள்
பகுப்பு:17வது மக்களவை உறுப்பினர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இந்திய அமைச்சர்கள்
பகுப்பு:இந்திய அமைச்சரவை உறுப்பினர்கள்
மத்திய ஆயுதமேந்திய காவல் படைகள், இந்தியா

**மத்திய காவல் ஆயுதப் படைகள்** (*Central Armed Police Forces* (*CAPF*) இந்தியாவின் உள் நாட்டு மற்றும் எல்லைப்புறக் காவலுக்கான இந்திய அரசின்  உள்துறை அமைச்சகத்தின் கீழ் செயல்படும் அமைப்புகள் ஆகும்.  இதன் மூத்த அமைச்சர் உள்துறை  அமைச்சர் அமித் சா ஆவார்.

2011ஆம் ஆண்டு முதல் *துணை இராணுவப் படைகள்* என்பதற்கு பதிலாக *மத்திய ஆயுதமேந்திய காவல் படைகள்* என்று பெயரிட்டு, உள்நாட்டு பாதுகாப்பு மற்றும் எல்லைப் பாதுகாப்பு பணிகளுக்கு இப்படைகள் பணியாற்றுகிறது. இதன் ஒவ்வொரு படைகளுக்கும்  இந்தியக் காவல் பணி அதிகாரிகள் தலைமை இயக்குநராக செயல்படுவர். விதிவிலக்காக அசாம் ரைப்பிள்ஸ் படைகளுக்கு மட்டும் லெப்டினண்ட் ஜெனரல் தரத்திலான இராணுவ அதிகாரி தலைமை வகிப்பர்.

மத்திய ஆயுமேந்திய காவல் படைகளை 3 குழுக்களாகப் பிரிக்கப்பட்டுள்ளது. அவைகள் பின்வருமாறு:
* எல்லைக் காவல் படைகள்
**   எல்லைப் பாதுகாப்புப் படை  
** அசாம் ரைப்பிள்ஸ்  
** இந்திய - திபெத் எல்லைக் காவல்படை 
**  சசசுத்திர சீமா பல்
* சிறப்புக் காவல் படைகள்
** தேசிய பாதுகாப்புப் படை  (NSG)
* உள்நாட்டு பாதுகாப்பு படைகள்
**மத்திய சேமக் காவல் படை    (CRPF)
**மத்திய தொழிற்சாலை பாதுகாப்புப் படை  (CISF)

## இதனையும் காண்க
* இந்தியத் துணை இராணுவப் படைகள்
## மேற்கோள்கள்

பகுப்பு:இந்தியத் துணை இராணுவம்
குணசீலா அறுவை சிகிச்சை மற்றும் மகப்பேறு மருத்துவமனை

**குணசீலா அறுவை சிகிச்சை மற்றும் மகப்பேறு மருத்துவமனை** (*Gunasheela Surgical and Maternity Hospital*)  இந்தியாவின் பெங்களூரில் உள்ள தென்கிழக்கு பகுதியில் அமைந்திருக்கும் ஒரு புறநகர் பகுதியான பசவனகுடியில் உள்ளது. இம்மருத்துவமனை மகளிர் மருத்துவத்தில் நிபுணத்துவம் பெற்றதாகும். சமீபத்தில் மகளிர் மருத்துவத்திற்கான இந்திய சுகாதார விருதை குணசீலா அறுவை சிகிச்சை மற்றும் மகப்பேறு மருத்துவமனை வென்றது.
செயற்கை கருத்தரிப்பு முறையில் கருப்பையில் கருக்களை உள்வைப்பதற்கு முன் குரோமோசோமால் அசாதாரணங்களை ஆய்வு செய்யும் தொழில் நுட்பத்தை இம்மருத்துவமனை வழங்குகிறது. 

25,000 குழந்தை இல்லாத தம்பதிகளுக்கு சிகிச்சையளித்து 25 ஆண்டுகளில் 6,000 குழந்தைகளைப் பெற்றெடுத்திருப்பது குணசீலா மருத்துவமனையின் சாதனையாகும்.

## மேற்கோள்கள்

## புற இணைப்புகள்
*Official website

பகுப்பு:பெங்களூரிலுள்ள மருத்துவமனைகள்
 பகுப்பு:இந்தியப் பொது மருத்துவமனைகள்
மலேசிய பொதுச் சேவைகள் ஆணையம்

**மலேசிய பொதுச் சேவைகள் ஆணையம்** (மலாய்: *Suruhanjaya Perkhidmatan Awam Malaysia* (**SPA**); ஆங்கிலம்: *Public Services Commission of Malaysia*) (**PSC**); என்பது மலேசிய நடுவண் அரசு சார்ந்த பொதுச் சேவைகளின் (*Public Services of Malaysia's Federal Government*) பொது நிர்வாகத்திற்குப் பொறுப்பு வகிக்கும் ஆணையம் ஆகும்.

இந்த ஆணையம் மலேசிய அரசியலமைப்பு பிரிவு 139-இன் (*Article 139 of the Constitution of Malaysia*) மூலம் நிறுவப்பட்டது. 

மலேசிய அரசாங்கம் அல்லது மலேசிய நடுவண் அரசின் பொதுச் சேவைகளில் (*Federal Civil Service*) பணிபுரியும் அனைத்து உறுப்பினர்களின் நடத்தைகள் (*Conducts*) தொடர்பான விதிமுறைகளையும்; மற்றும் ஒழுங்கு முறைகளையும் (*Rules and Regulations*) இந்த ஆணையம் தீர்மானக்கிறது.

## பொது

மலேசிய பொதுச் சேவைகளில் உள்ள பெரும்பாலான உறுப்பினர்களை நியமிக்கவும்; பணிநீக்கம் செய்யவும் மலேசிய பொதுச் சேவைகள் ஆணையத்திற்கு அதிகாரம் உள்ளது. 

மலேசிய மாமன்னர் (*King of Malaysia*) நியமித்த சிறப்புப் பதவிகளுக்கான (*Designated Special Posts*) அதிகாரிகள் குறித்து மலேசிய மாமன்னருக்கு ஆலோசனை வழங்கும் உரிமையும் இந்த ஆணையத்திற்கு உண்டு.

### மலேசிய மாமன்னர்

மலேசிய அரசியலமைப்பு பிரிவு 139(4)-இல் (*Article 139(4) of the Federal Constitution*) குறிப்பிடப் பட்டதற்கு இணங்க; மலேசிய பொதுச் சேவைகள் ஆணையத்தின் தலைவர் மற்றும் பிற உறுப்பினர்களை; மலேசிய மாமன்னர் (*Yang di-Pertuan Agong*); அவரின் விருப்பத்திற்கு இணங்க நியமிக்க இயலும்.   
## மேற்கோள்கள்

## மேலும் காண்க

* மலேசிய அரசியலமைப்பு
* மலேசிய மாமன்னர்
* மலேசிய அரசாங்கம்

## வெளி இணைப்புகள்
* 

பகுப்பு:மலேசிய அரசு‎ 
பகுப்பு:மலேசிய அரசியலமைப்பு‎
பகுப்பு:மலேசிய நாடாளுமன்றம்
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்
பகுப்பு:மலேசியப் பிரதமர் துறை
ஜான் பர்லா

**ஜான் பர்லா** (*John Barla*), தேயிலைத் தோட்டத் தொழிலாளியும்,மேற்கு வங்காள பாரதிய ஜனதா கட்சி அரசியல்வாதியும், அலிப்பூர் துவாரா நாடாளுமன்ற மக்களவைத் தொகுதி உறுப்பினரும், சிறுபான்மையினர் நலத்துறை அமைச்சகத்தின் தற்போதைய இணை அமைச்சரும் ஆவார்.
## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:இந்திய அமைச்சர்கள்
பகுப்பு:17வது மக்களவை உறுப்பினர்கள்
பகுப்பு:1975 பிறப்புகள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மேற்கு வங்காள நபர்கள்
நறுவி மருத்துவமனை

**நறுவி மருத்துவமனை** என்பது தமிழ்நாட்டின் வேலூரில்  செயல்படும் ஒரு பல்நோக்கு மருத்துவமனை ஆகும். 
  
## விரிவான தகவல்
ஹென்றி ஃபோர்ட் 1915 ஆம் ஆண்டு அமெரிக்காவில் துவக்கிய ஹென்றி போர்டு மருத்துவ தொழில்நுட்ப நிறுவனத்ததின் கூட்டு முயற்சியுடன் வேலூர் நறுவி  மருத்துவமனை துவக்கப்பட்டது.  இந்த மருத்துவமனை 14 தளங்களுடன், ஐந்து இலட்சம் சதுர அடி பரப்பளவில் அமைந்துள்ளது. இது 500 படுக்கைகளை வசதி கொண்டுள்ளது. இங்கு 150 மருத்துவர்கள், அறுவை சிகிச்சை நிபுனர்கள், ஏறக்குறைய 300 செவிலியர்கள், பல துணை மருத்துவப் பணியாளர்கள் என மொத்தம் சுமார் 1000 பேர் பணிபுரிகின்றனர்.   

## சிறப்பு மருத்தவங்கள்
மகப்பேறியல் மற்றும் பெண்ணோயியல் மருத்துவம், உட்சுரப்பியலுக்கான மருத்துவம், குழந்தைகளுக்கான தீவிர மருத்துவம், எலும்பு நோயியல் மற்றும் அறுவை சிகிச்சை, நரம்பியல் நோய் மற்றும் அறுவை சிகிச்சை, நுரையீரல் நோய் மற்றும் இடையீட்டு நுரையீரலியல், கல்லீரல் நோய், கல்லீரல் அறுவை சிகிச்சை, கல்லீரல் மாற்று அறுவை சிகிச்சை, ஒட்டுறுப்பு அறுவை மருத்துவம்,  சிறுநீரகவியல் மருத்துவம் சிறுநீரக மாற்று அறுவை சிகிச்சை, இரையகக் குடலியவியல் நோய்கள் மற்றும் அறுவை சிகிச்சை, ஊடுகதிரியல், மூட்டு வலி சிகிச்சை, பல் மருத்துவம், தோல் மருத்துவம், கண் மருதுவம், மாற்று மருத்துவம், முதியோர் சிறப்பு சிகிச்சை போன்ற சிறப்பு மருத்துவ வசதிகள் இங்கு உள்ளன. 24 மணிநேர விபத்து மற்றும் அவசர சிகிச்சை, நெஞ்சுவலி, பக்கவாதம் உள்ளிடவைகளுக்கான அவசர சிகிச்சை போன்ற வசதிகள் இங்கு உள்ளன. 

எம்.ஆர்.ஐ ஸ்கேன், சி.டி. ஸ்கேன், உள்நோக்கியியல் பிரிவு, ரோபட் மூலமாக மூளை அறிவை சிகிச்சை, வலிப்பு நோயின் தன்மையைக் கண்காணித்து சிகிச்சை அளிக்கும் வசதி, எலும்பு ஸ்திரத் தன்மையை சோதிக்கும் டெக்சா ஸ்கேன் வசதி, மார்பக புற்றுநோயைக் கண்டறியும் மோனோகிராம் கருவி பரிசோதனை வசதிகள் உள்ளன.   

## மேற்கோள்கள்

பகுப்பு:தமிழ்நாட்டு மருத்துவமனைகள்
பகுப்பு:வேலூர் மாவட்டம்
மகேந்திரா முஞ்ச்பரா

**மகேந்திர முஞ்ச்பாரா**, இதய மருத்துவரும், குஜராத் மாநில பாரதிய ஜனதா கட்சி அரசியல்வாதியும் ஆவார்.  இவர் மே 2019இல்  சுரேந்திரநகர் மக்களவை தொகுதியிலிருந்து நாடாளுமன்றத்தின் மக்களவைக்குத் தேர்ந்தெடுக்கப்பட்டார். இவர் தற்போது ஆயுஷ் அமைச்சகம் மற்றும் மகளிர் மற்றும் குழந்தைகள் மேம்பாட்டு அமைச்சகம் ஆகியவற்றின் இணை அமைச்சராக உள்ளார்.

## மேற்கோள்கள்

பகுப்பு:1968 பிறப்புகள்
பகுப்பு:17வது மக்களவை உறுப்பினர்கள்
பகுப்பு:இந்திய அமைச்சர்கள்
பகுப்பு:சுரேந்திரநகர் மாவட்டம்
பகுப்பு:குஜராத் மக்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
காங்கேயன் பாளையம் நட்டாற்றீஸ்வரர் கோவில்

**நட்டாற்றீஸ்வரர் கோவில்** என்பது தமிழ்நாடு மாநிலத்தில் ஈரோடு மாவட்டத்தில் காங்கேயன் பாளையம் எனும் ஊரில் அமைந்துள்ள சிவாலயமாகும்.

## தொன்மம்
சிவபெருமானுக்கும் பார்வதி தேவிக்கும் இமய மலையில் திருமணம் நடைபெற்ற இருந்தது. அத்திருமணத்தை காண தேவர்கள், மக்கள், கணங்கள் அனைவரும் ஓரிடத்தில் கூடுவதால் சமநிலை இழக்கும். அதனைத் தடுக்க சிவபெருமான் அகத்திய முனிவரை அழைத்து பொதிகை மலை சென்று உலகை சமப்படுத்தக் கட்டளையிட்டார்.

அகத்தியர் தென்னகம் நோக்கி வரும் போது வாதாபி - வில்வலன் எனும் இரு அரக்கர்களை அழித்தார். அதனால் அசுரஹத்தி தோஷம் பிடித்து. அதனை நீக்க காவிரி ஆற்றின் நடுவில் இருந்த குன்றில் மணலில் லிங்கம் செய்து பூஜை செய்தார். காட்டில் விளைந்திருந்த கம்பை எடுத்து கையால் திரித்து மாவாக்கி, நீர் விட்டுக் காய்ச்சிப் படைத்தார் என்று தலபுராணம் கூறுகிறது.

## சன்னதிகள்
* அகத்தீஸ்வரர் என்கிற நட்டாற்றீஸ்வரர்
* நல்லநாயகி என்கிற அன்னபூரணி
* தகப்பன் சாமி என்ற முருகன்
* காவிரி கண்ட விநாயகர்

## சிறப்பு நாட்கள்
* சித்திரை முதல் நாள் சிறப்பு வழிபாடு.
* ஆடிப்பெருக்கு மற்றும் கார்த்திகை கடைசி திங்களன்று அகத்தீசுவரருக்கு 108 சங்காபிசேகம்  
* ஆடிப் பூரத்தன்று நல்ல நாயகி அம்பாளுக்கு 108 சங்காபிசேகம் 
* அமாவாசை, கார்த்திகை, பிரதோசம், தேய்பிறை அஷ்டமி நாட்களில் சிறப்பு பூஜைகள்.

## சிறப்பு வழிபாடு
தமிழ் புத்தாண்டு அன்று அதிகளவில் பக்தர்கள் கோவிலுக்கு வருகிறார்கள். சித்திரை முதல் நாள் அன்று மூலவர் அகத்தீஸ்வரருக்கு  தயிர் கலந்த கம்பங்கூழ் நைவேத்யமாகப் படைக்கப்படுகிறது.

## ஆதாரங்கள்

## வெளி இணைப்புகள்
* 

பகுப்பு:ஈரோடு மாவட்டத்திலுள்ள இந்துக் கோயில்கள்
பகுப்பு:தமிழ்நாட்டிலுள்ள தீவுகள்
அருண் ஐஸ்கிரீம்ஸ்

**அருண் ஐஸ்கிரீம்ஸ்** (*Arun Icecreams*) என்பது தமிழ்நாட்டின் ஹாட்சன் அக்ரோ நிறுவனத்துக்குச்  சொந்தமான இந்திய பனிக்கூழ் வகைக்குறி ஆகும்.   

## வரலாறு
அருண் ஐஸ்கிரீம்ஸ் நிறுவனம் 1970 இல் ஆர். ஜி. சந்திரமோகனால் தொடங்கப்பட்டது. இது மூன்று ஊழியர்களுடனும், 15 தள்ளுவண்டிகளுடன் சென்னை இராயபுரத்தில் வணிகத்தை துவக்கபட்டது.  இது 1985 ஆம் ஆண்டில், தமிழ்நாட்டில் பனிக்கூழ் விற்பனை வகைகுறிகளில் முதலிடம் பிடித்தது.

1999 வாக்கில், தமிழ்நாடு, கருநாடகம், கேரளம், ஆந்திரப் பிரதேசத்தில் சுமார் 700 விற்பனை நிலையங்கள் இருந்தன, மேலும் 2018 ஆம் ஆண்டு நிலவரப்படி 2,300 பார்லர்கள் இருந்தன, மேலும் இந்த வகைக்குறி மகாராட்டிரம் மற்றும் ஒரிசா வரை நீட்டிக்கப்பட்டது.  

## மேற்கோள்கள்

## வெளி இணைப்புகள்

* 
* Owner website 

பகுப்பு:சென்னையை மையமாகக் கொண்ட நிறுவனங்கள்
பகுப்பு:இந்திய வகைக்குறிகள்
இராஜ்குமார் ரஞ்சன் சிங்

**இராஜ்குமார் ரஞ்சன் சிங்** (Rajkumar Ranjan Singh) (பிறப்பு: 1 செப்டம்பர் 1952) மணிப்பூர் மாநிலத்தைச் சேர்ந்த கல்வியாளரும், பாரதிய ஜனதா கட்சி அரசியல்வாதியும், இந்திய நாடாளுமன்ற மக்களவை உறுப்பினரும் ஆவார்.

இவர் தற்போது நரேந்திர மோதியின் இரண்டாம் அமைச்சரவையில் கல்வி அமைச்சகத்தின்  இணை அமைச்சராக உள்ளார். இவர் முன்னர் வெளியுறவு அமைச்சகத்தில் இணை அமைச்சராக இருந்தார்.
## இதனையும் காண்க
* நரேந்திர மோதியின் இரண்டாம் அமைச்சரவை
## மேற்கோள்கள்

## வெளி இணைப்புகள்
*  Official biographical sketch in Parliament of India website

பகுப்பு:17வது மக்களவை உறுப்பினர்கள்
பகுப்பு:மணிப்பூர் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மணிப்பூர் நபர்கள்
பகுப்பு:1952 பிறப்புகள்
பகுப்பு:இந்திய அமைச்சர்கள்
பால்குலெல்லா

**பால்குலெல்லா** (*Falculelle*) என்பது கோர்சிகன் உணவு வகைகளின் ஒரு பொதுவான இனிப்பு ஆகும். 

முதன் முதலில் பிரான்சு நாட்டின் கோர்டே பகுதியில் இருந்து  சிறிய அணிச்சல்கள் அடிப்படையில் பாலாடைக்கட்டி, முட்டையின் மஞ்சள் கரு, மாவு, சர்க்கரை மற்றும் ஆரஞ்சுத் தோலைக் கலந்து தயாரிக்கப்படுகின்றது. இந்த கலவை பின்னர் ஒரு கசுகொட்டை இலை மீது சுடப்படுகிறது.

## குறிப்புகள்


## ஆதாரங்கள்
*

பகுப்பு:அணிச்சல்கள்
பகுப்பு:உணவு வகைகள்
பகுப்பு:இனிப்பு-விருந்துக்குப் பின்
இனிப்பு அணிச்சல்

**இனிப்பு அணிச்சல்** (*Cookie cake*) என்பது  இனிப்பு சுவை கொண்ட ஒரு  அணிச்சல் ஆகும். இவை வழக்கமான அளவிலான இனிப்புகளைப் போலவே பொதுவாக உறைபனியால் அலங்கரிக்கப்பட்ட பனிக்கட்டி இனிப்பாக சுடப்படுகிறது.  இனிப்பு அணிச்சல்கள் பொதுவாக தற்போதுள்ள சமையல் வகைகளை மூட்டை கட்டுவதற்கு பயன்படுத்தப்படும் பாத்திரத்தின் அளவைப் பொருத்து மாற்றியமைத்து இனிப்பு மாவை கொண்டு தயாரிக்கப்படுகின்றன.   இனிப்பு அணிச்சல்கள்களை பல்வேறு அளவுகளில் சுடலாம். மேலும் அணிச்சல்கள் துண்டுகளைப் போல பல பிரிவுகளாக வெட்டப்பட்டு பரிமாரப்படுகின்றன.

## மேற்கோள்கள்

பகுப்பு:அணிச்சல்கள்
பகுப்பு:இனிப்புகள்
குச்சுயிரி உயிர்க்கல கட்டமைப்பு

**குச்சுயிரி உயிர்க்கலக் கட்டமைப்பு ** *(bacterial cell structure)* எளிமையானது. இருந்தபோதிலும் இது நன்கு வளர்ந்த உயிர்க்கல கட்டமைப்பாகும். இதுவே பல்வேறு  தனித்தன்மையான உயிரியல் கட்டமைப்புகளுக்கும் அதன் நோயீனித்தன்மைக்கும் காரணமாகிறது. பல கட்டமைப்புக் கூறுபாடுகள்  குச்சுயிரிகளுக்கே உரியவை; அவை தொல்லுயிரிகளிலும் அல்லது முழுக்கருவன் உயிரிகளிலும் காணப்படவில்லை. பெரிய உயிரினங்களுடன் ஒப்பிடும்போது குச்சுயிரியின் எளிமையும் அவற்றைச் செய்முறையில்  எளிதாகக் கையாள முடிவதாலும்  அவற்றின்  கலக் கட்டமைப்பை விரிவாக ஆய்வு செய்ய வழிவகுத்தது; இந்த ஆய்வைப் பிற உயிரினங்களுக்குப் பயன்படுத்த முடிந்தது. இதனால்,  பல உயிர்வேதியியல் நெறிமுறைகள் கண்டறியப்பட்டன.

## கல உருவவியல்

குச்சுயிரிகளின்ன் மிக அடிப்படையான இயல்பு அவற்றின்  கல வடிவமே ஆகும். வகைமை எடுத்துகாட்டுகள் கீழே உள்ளன:
* வட்டம் அல்லது கோல வடிவம்
* தண்டு வடிவம்
* கோளத்துக்கும் தண்டுக்கும் இடையிலான வடிவம்
* சுருளி வடிவம்
* நீள்படல வடிவம்
கல வடிவம் பொதுவாக குறிப்பிட்ட குச்சுயிரி இனத்தைச் சார்ந்துள்ளது; ஆனால், வளர்ச்சி சூழ்நிலைமைகளைப் பொறுத்து கல வடிவம் மாற வாய்ப்புள்ளது.

குச்சுயிரிக்கல மாந்தக் கல ஒப்பீடு (இரண்டும் கோளங்களாகக் கருதப்படுகின்றன) :

பகுப்பு:பாக்டீரியாக்கள்
திரெசுடன் வெள்ளை வைரம்

**திரெசுடன் வெள்ளை வைரம்** (*Dresden White Diamond*) (**திரெசுடன் ஒயிட்** அல்லது **சாக்சன் ஒயிட்** என்றும் அழைக்கப்படுகிறது) 62-காரட் (12.4 கிராம்) எடை கொண்ட பட்டைத் தீட்டப்பட்ட வைரமாகும். தென்னிந்தியாவின் கோல்கொண்டாசுரங்கங்களில் இருந்து தோன்றியிருக்கலாம்.

இதன் பெயர் ஜெர்மனியின் சாக்சனியின் தலைநகரான திரெசுடனில் இருந்தும், இரத்தினத்தின் வெள்ளை நிறத்திலிருந்தும் பெறப்பட்டது.

## வரலாறு
வைரத்தை முதன்முதலில் சாக்சனியின் அரசரான முதலாம் பிரடெரிக் அகஸ்டஸ்க்குக் காட்டியபோது, அவர் ரத்தினத்தின் வெட்டு, தெளிவு மற்றும் வண்ணத்தால் மிகவும் ஈர்க்கப்பட்டு அதை எந்த விலைக்கும் வாங்க நினைத்தார். வைரத்திற்கு  அவர் $750,000 முதல் $1,000,000 இடையே ஏதாவது ஒரு தொகையை செலுத்தியதாகக் கூறப்படுகிறது. 
thumb| 2012 இல் கிரீன் வால்ட்
தனது மகத்தான சேகரிப்புகளை வைப்பதற்காக, அவர் திரெசுடன் கோட்டையில் கிரீன் வால்ட் எனும் மாளிகையை அமைத்தார். 

1746ஆம் ஆண்டில், ஜீன் ஜாக் பல்லார்ட்  தனது அரசன் பிரடெரிக் அகஸ்டஸுக்காக விரிவான இந்த பொக்கிஷ மாளிகையை வடிவமைத்து  அதன் வடிவமைப்பின் உச்சியில் இந்த வைரம் வைக்கப்பட்டது. இருப்பினும், ஏழாண்டுப் போரின் முடிவில் இந்த மாளிகை சேதமடைந்தது. பின்னர் **திரெசுடன் வெள்ளை வைரம்** 19 பெரிய வைரங்கள் மற்றும் 216 சிறிய கற்களால் வடிவமைக்கப்பட்ட தோள்பட்டை முடிச்சு ஆபரணத்தில் இணைக்கப்பட்டது. 

முதலாம் உலகப் போருக்குப் பிறகு, இதிலுள்ள பொருட்கள் பொதுக் காட்சிக்கு வைக்கப்பட்டன. இரண்டாம் உலகப் போரின் ஆரம்பம் வரை அவைகள் அங்கேயே இருந்தன. 1942இல் போரின் உச்சத்தில், சேகரிப்புகள் கோனிக்ஸ்டீன் கோட்டைக்கு மாற்றப்பட்டன.

1945 ஆம் ஆண்டில், சோவியத் இராணுவ ஆணையம் கிரீன் வால்ட் உள்ளடக்கங்களை மாஸ்கோவிற்கு எடுத்துச் சென்றது. ஆனால் 1958 இல் அவற்றைப் பாதுகாப்பாக திருப்பி அனுப்பியது. அசல் திரெசுடன் அருங்காட்சியகம் இருந்த அதே தளத்தில் கட்டப்பட்ட திரெசுடனின் நவீன அருங்காட்சியகத்தில் சேகரிப்புகள் காட்சிக்கு வைக்கப்பட்டன.

நவம்பர் 25, 2019 அன்று, 2019 திரெசுடன் கொள்ளையின் போது, கிரீன் வால்ட்டில் இருந்த வெள்ளை வைரம் உட்பட நகைகளில் பெரும்பகுதியை திருடர்கள் குழு திருடிச் சென்றது. 

நவம்பர் 17, 2020 அன்று, திருட்டு தொடர்பாக 1,638 பேர் அடங்கிய காவல் துறை அதிகாரிகளின் நடவடிக்கையானது முக்கியமாக தெற்கு பெர்லினில் உள்ள நியூகோல்னில் அவர்களின் தேடுதலை மையப்படுத்திய பின்னர் மூன்று பேர் பெர்லினில் கைது செய்யப்பட்டனர். . 

## சான்றுகள்

பகுப்பு:தனிப்பட்ட வைரங்கள்
மாத நாவல்

**மாத நாவல்** என்பது தமிழ் இதழ்களின் ஒரு வடிவம் ஆகும். இவை மாத இதழ்களாக வந்தவை ஆகும். இவை மாத இழர்கள் என்றாலும் இவற்றில் ஏதாவது ஒரு ஆசிரியர் 100 பக்கங்களில் எழுதிய ஒரு புதினத்தை மட்டும் முழுமையாக கொண்டிருக்கும். வேறு விசயங்களுக்கு பெரும்பாலும் இடம் இருக்காது. இதில் வரும் புதினங்கள் தீவிர இலக்கியத்தில் இருந்து மாறுபட்டு வெகுசனங்களை ஈர்க்கூடியனவாக இருக்கும்.  

மாத நாவல்கள் 1970களின் இறுதியில் நல்ல வரவேற்பைப் பெற்றவையாக இருந்தன. பதிப்பாளர் ஜி. அசோகன் இத்துறையில் நுழைந்த பிறகு மேல்நாட்டு பாணியில் சட்டைப் பையில் வைத்துக் கொள்ளதக்கதாக சிறிய வடிவில் *பாக்கெட் நாவல்* என்ற வடிவில் மாத நாவல்களை 1986 இல் வெளியிட்டார். இந்த பாக்கெட் நாவல் விற்பனையில் சாதனைப் படைத்து மாதம் ஒரு இலட்சம் பிரதிகளைத் தாண்டி விற்பனையானது.  இதனால் புற்றீசல் போல பல மாத நாவல்கள் தோன்றின. வர இதழ்கள், நாளிதழ்கள், மாத இதழ்களை நடத்தியவர்களும் மாத நாவல்களை வெளியிட்டனர். பொதுவாக மாத நாவல்கள் நாளிதழ்களை அச்சடிக்கப் பயன்படுத்தப்பட்ட தாளிலேயே பெரும்பாலும் அச்சிடப்பட்டன. 

பாலகுமாரன், ராஜேஷ்குமார், ராஜேந்திரகுமார், பட்டுக்கோட்டை பிரபாகர், மகரிஷி, அனுராதா ரமணன், சிவசங்கரி, இந்துமதி, வாசந்தி, சுபா, புஷ்பா தங்கதுரை, ஆர்னிகா நாசர், தேவிபாலா, இந்திரா சௌந்தர்ராஜன், ரமணிசந்திரன், காஞ்சனா ஜெயதிலகர், ஆர். மணிமாலா, சுமதி, வி. உஷா, வித்யா சுப்பிரமணியம், மதுமதி  என பலர் மாத நாவல்களில் ஏராளமாக எழுதினர். வாலி, சுஜாதா ஆகியோரும் துவக்கத்தில் மாத நவல்களில் எழுதினர். ஒரு கட்டத்தில் சுஜாதா மாத நாவல்களில் எழுதுவதை நிறுத்திக் கொண்டார். அது குறித்து கேட்டதற்கு தான் தொடருந்தில் சென்று கொண்டிருந்தபோது வாசகர் ஒருவர் மாத நாவலை படித்து முடித்த பிறகு சன்னலில் தூக்கி எறிந்ததைப் பார்த்ததாகவும், இந்த வகையிலேயே மாத நாவல்களுக்கு வாசகர் மத்தியில் மதிப்பிருப்பதை தான் உணர்ந்ததாக குறிப்பிட்டார். அது அப்போது சர்ச்சையை ஏற்படுத்தியது.
  
இணையப் பயன்பாடு அதிகரித்தப்பிறகு மாத நாவல்கள் தங்கள் வரவேற்பை இழந்தன. 

## மாத நாவல்கள் பட்டியல்
* ராணிமுத்து (ராணி இதழின் வெளியீடு)
* மாலைமதி (குமுத்ததின் வெளியீடு)
* மோனா (சாவி இதழின் வெளியீடு)
* குங்குமச்சிமிழ் (குங்கும் இதழின் வெளியீடு)
* சுஜாதா
* மேகலா
* மணியன் மாத இதழ்
* கதைக்கதிர்
* மெட்டி
* பாக்கெட் நாவல்
* கிரைம் நாவல்
* குடும்ப நாவல்
* எ நாவல் டைம்
* உங்கள் ஜூனியர்
* சுபயோகம்
* சூப்பர் நாவல்
* பல்சுவை நாவல்
* லேடிஸ் நாவல்
* செவில்
* ஏ ஒன் நாவல்
* கோஸ்ட்
* கிளிக் நாவல்
* அழகிய மங்கையர் நாவல்
* அழகிய நந்தினி
* டே நாவல்
* டெவில் நாவல்
* திரில் நாவல்
* திகில் நாவல்
* டெரர் நாவல்
* ரம்யா நாவல்
* ஊதாப்பூ
* ராஜா ராணி 
* ஜாப் கைடு லைன்ஸ்
* பாக்கெட்புக்ஸ்

## மேற்கோள்கள்

பகுப்பு:தமிழ் இதழ்கள்
பகவத் காரத்

**பகவத் கிருஷ்ணாராவ் காரத்** (*Bhagwat Kishanrao Karad*) மருத்துவரும் , மகாராட்டிரா பாரதிய ஜனதா கட்சி அரசியல்வாதியும், அவுரங்காபாத் மாநகராட்சியின் முன்னாள் மேயரும், தற்போது மாநிலங்களவை உறுப்பினரும், நரேந்திர மோதியின் இரண்டாம் அமைச்சரவையில் இவர் இந்திய நிதி அமைச்சகத்தின் இணை அமைச்சர் ஆவார்.

## மேற்கோள்கள்

பகுப்பு:மராத்தியர்கள்
பகுப்பு:1956 பிறப்புகள்
பகுப்பு:மகாராட்டிர அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:சத்திரபதி சம்பாஜிநகர் மாவட்டம்
பங்கஜ் சௌத்திரி

**பங்கஜ் சௌத்திரி** (*Pankaj Chaudhary*) (பிறப்பு:15 நவம்பர் 1964) இந்தியாவின் உத்தரப் பிரதேச மாநில பாரதிய ஜனதா கட்சியின் அரசியல்வாதியும், நாடாளுமன்ற மக்களவை உறுப்பினரும், இந்திய நிதி அமைச்சகத்தின் இணை அமைச்சரும் ஆவார்.

## மேற்கோள்கள்

## வெளி இணைப்புகள்
* Official biography from Parliament of India records

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:கோரக்பூர் மாவட்டம்
பகுப்பு:இந்திய அமைச்சர்கள்
பகுப்பு:18ஆவது மக்களவை உறுப்பினர்கள்
அனைத்தும் சாத்தியம் அருங்காட்சியகம்

**அனைத்தும் சாத்தியம் அருங்காட்சியகம்** என்பது தமிழ்நாட்டின், சென்னை, மெரீனா கடற்கரைக்கு எதிரே காமராசர் சாலையில் மாற்றுத் திறனாளிகளுக்கான மாநில ஆணையர் அலுவலக வளாகத்தில்  அமைந்துள்ள ஒரு அருங்காட்சியகம் ஆகும். இது போன்ற அருங்காட்சியகம் தென்னிந்தியாவில் இங்குதான் முதன்முதலில் துவக்கப்பட்டுள்ளது. இந்த அருங்காட்சியகம் 6, சூன், 2022 அன்று துவக்கிவைக்கட்டது. இதை பார்வையற்றவர்களும், சக்கர நாற்காலியில் வருபவர்களும் தனித்து சுற்றிப்பார்க்கும் வகையில் வடிவமைக்கபட்டுள்ளது.

ஒரு கோடி ரூபாய் செலவில் உருவாக்கபட்டுள்ள இந்த அருங்காட்சியகத்தில் மாற்றுத்திறனாளிகளின் வாழ்வாதாரத்திற்கு தேவையான உபகரணங்கள், தொழில்நுட்ப வசதிகளுடன் கூடிய உதவிப் பொருட்கள் போன்றவை காட்சிப்படுத்தபட்டுள்ளன. அந்தப் பொருட்களை பயன்படுத்த, வாங்க தேவையான வழிகாட்டுதல்கள், செயல்முறை விளக்கங்களும் அளிக்கப்படுகின்றன. இங்கு மாற்றுத் திறனாளிகள் தடையற்ற சூழலில் வசிக்ககூடிய மாதிரி இல்லம் வடிவமைக்கப்பட்டுள்ளது. இந்த அருங்காட்சியகத்தில் மாற்றுத் திறனாளி இளைஞர்கள் பணியாற்றுகின்றனர். இங்கு இயன்முறை மருத்துவர், பேச்சுப் பயிற்சியாளர் போன்றோரும் பணியாற்றுகின்றனர்.

அருங்காட்சியகத்தின் முதல் தளத்தில் உணவகம் செய்பட்டுவருகிறது. அதில் குறைந்த அளவு ஆண்டிச பாதிப்பு உள்ளவர்கள் பணியாற்றுகின்றனர். அவர்களுக்கு அடுமனை நடத்துவதற்கு, உணவு தயாரிப்பதற்கு, பரிமாறுவதற்கு, வாடிக்கையாளர்களுடன் இயல்பாக உரையாடுவதல் போன்றவற்றிற்கு பயிற்சி அளிக்கப்படுகிறது. மேலும் அவர்களுக்கான வேலை வாய்ப்புகளும் வழங்கப்படுகின்றன.

## மேற்கோள்கள்

பகுப்பு:சென்னையிலுள்ள அருங்காட்சியகங்கள்
சூலியா குழந்தை விருது

**சூலியா குழந்தை விருது** (*Julia Child Award*) என்பது அமெரிக்கா நாட்டின் சமைக்கும் கலைக்கான சூலியா குழந்தை அறக்கட்டளை நிறுவன அமைப்பின் சமைப்பது, சாப்பிடுவது மற்றும் குடிப்பது போன்றவற்றில் ஆழமான மற்றும் குறிப்பிடத்தக்க மாற்றத்தை ஏற்படுத்திய ஒரு தனிநபருக்கு அல்லது குழுவிற்கு வழங்கப்படும் வருடாந்திர விருது ஆகும். 1995 ஆம் ஆண்டில் பெயரிடப்பட்ட இந்த அறக்கட்டளையை நிறுவிய சமையல்காரர் மற்றும் தொலைக்காட்சி ஆளுமை சூலியா சைல்டு என்பவரின் நினைவாக 2015 ஆம் ஆண்டு நிறுவப்பட்டது.

வெற்றியாளர்களுக்கு அங்கீகாரத்துடன் சேர்த்து 50,000 டாலர்  மானியமாக  உணவு தொடர்பான இலாப நோக்கற்ற நிறுவனத்திற்கு இவ்விருது பரிசளிக்கப்படுகிறது.

## விருது பெற்றவர்கள்

* 2022 - கிரேசு யங் (ஆசிரியர்)
* 2021 – டோனி டிப்டன்-மார்ட்டின்
* 2020 – டேனியல் நீரன்பெர்க்
* 2019 – சோசு ஆண்ட்ரேசு
* 2018 – மேரி சூ மில்லிகன், சூசன் ஃபெனிகர்
* 2017 – டேனி மேயர்
* 2016 – ரிக் பேலெசு
* 2015 – சாக் பெபின்

## மேற்கோள்கள்

பகுப்பு:உணவுப் பரிசுகள்
கோவை கொழுமம் கோட்டை மாரியம்மன் கோவில்

**கொழுமம் கோட்டை மாரியம்மன் கோவில்** என்பது திருப்பூர் மாவட்டம், மடத்துக்குளம் வட்டத்தில் உள்ள கொழுமம் என்ற ஊரில் அமைந்துள்ள மாரியம்மன் கோயிலாகும். கருவறையில் உள்ள மாரியம்மன் லிங்கவடிவில் உள்ளார். இவரை சுயம்பு மாரியம்மன் என அழைக்கின்றனர்.

## பெயர்க்காரணம்
இந்தக்கோயில் உயரமான இடத்தில் கோட்டை போல இருப்பதால் கோட்டை மாரியம்மன் என்று‌ அம்மன் அழைக்கப்படுகிறார்.

குமண மன்னர் ஆட்சி செய்ததால் குமணன் நகர் எனவும், வணிகக்குழுக்கள் அதிகம் குழுமியிருந்த இடமாகக் காணப்பட்டதால் குழுமூர் எனவும் இவ்வூர் அழைக்கப்பட்டது. அது பின்னர் கொழுமம் என்றானதாகக் கூறுவர்.

## தலவரலாறு
அமராவதி ஆற்றில் மீனவர் ஒருவர் மீன் பிடிக்க வலைவீசியபோது லிங்க வடிவ கல் ஒன்று சிக்கியதாகவும், அதனை கரையில் வீசிவிட்டு மீண்டும் வலையை வீசும் போதும் அதேகல் கிடைத்தது. அந்த மீனவர் கனவில் அம்மன் லிங்க வடிவில் வந்தது தானென கூறினார்.

மீனவர் இத்தகவலை ஊர் மக்களிடம் கூறினார். அந்த லிங்கத்தை தேடி மக்கள் கோயில் கட்டினர் என தலபுராணம் கூறுகிறது.

## நேர்த்திக்கடன்கள்
* அக்னிசட்டி 
* அங்கப்பிரதட்சணம்
* பால்குடம்
* முடிக்காணிக்கை

## மேற்கோள்கள்

## வெளி இணைப்புகள்
Kolumam (Kozhumam) Kottai Mariamman Temple, Madathukulam - கொழுமம், கோட்டை மாரியம்மன் கோவில் திருவிழா

பகுப்பு:திருப்பூர் மாவட்டத்திலுள்ள அம்மன் கோயில்கள்
மகாபாரத வசன காவியம்

**மகாபாரத வசன காவியம்** என்பது மகாபாரத பிரசங்கியான த. சண்முக கவிராயரால் உரைநடையில் எழுதப்பட்டதாகும். இது நல்லாப்பிள்ளை பாரத்ததை மூல நூலாக கொண்டு எழுதப்பட்டு, 1860 ஆம் ஆண்டு அச்சிடப்பட்டது. மகாபாரத்தைப் பொது மக்களிடம் எளிமையாகக் கொண்டு சேர்க்கவேண்டும் என்ற நோக்கத்தில் இதை சண்முகக் கவிராயர் இயற்றியுள்ளார் எனப்படுகிறது. மகாபாரத வசன காவியமானது எதிரில் அமர்ந்திருப்பவருடன் உரையாடும் தொனியில் எழுதப்பட்டுள்ளது, அதாவது பிரசங்க நடையில் எழுதப்பட்டுள்ளது. இது ஐந்து தொகுதிகளில் 3,200 பக்கங்கள் கொண்டதாக உள்ளது.  1860 - 1969 ஆண்டுகளுக்கு இடைப்பட்ட காலத்தில் இது 20 பதிப்புகளைக் கண்டுள்ளதை நோக்கும்போது, அக்காலத்தில் இது பரவலாகப் பயன்படுத்தபட்டதை அறியலாம்.

இதன் முதல் பதிப்பு நூலை (1860) ஆதாரமாகக் கொண்டு இரா. சீனிவாசன், த. குணாநிதி ஆகியோர் பதிப்பில், பரிசல் புத்தக நிலையத்தால் 2023 ஆம் ஆண்டு செம்பதிப்பாக வெளியிடப்பட்டுள்ளது.

## மேலும் பார்க்க
* வில்லிபாரதம்

## மேற்கோள்கள்

பகுப்பு:மகாபாரதம்
பகுப்பு:1860 தமிழ் நூல்கள்
எக்கானா துடுப்பாட்ட அரங்கம்

**பாரத ரத்னா ஸ்ரீ அடல் பிஹாரி வாஜ்பாய் எக்கானா துடுப்பாட்ட அரங்கம்**,   பொதுவாக **எக்கானா துடுப்பாட்ட அரங்கம்** என்று அழைக்கப்படுகிறது. இது இந்தியாவின் லக்னோ நகரில் உள்ள ஒரு பன்னாட்டுத் துடுப்பாட்ட மைதானமாகும். இந்த அரங்கில் 50,000 பேர் அமரும் வசதி உள்ளது, இதனால் இது நாட்டின் ஐந்தாவது பெரிய சர்வதேச துடுப்பாட்ட மைதானமாகும் .  முன்பு ஏகானா பன்னாட்டுத் துடுப்பாட்ட அரங்கம் என்று அழைக்கப்பட்டது. இது இந்தியாவின் முன்னாள் பிரதமர் அடல் பிஹாரி வாஜ்பாயின் நினைவாக மறுபெயரிடப்பட்டது.   

இந்தியாவில் உள்ள அனைத்து மைதானங்களுடன் ஒப்பிடுகையில் இந்த மைதானம் மிக நீண்ட நேரான எல்லைகளைக் கொண்டுள்ளது. இந்த அரங்கம் உத்தரப்பிரதேச கிரிக்கெட் அணியினதும் ஐபிஎல் அணியான லக்னோ சூப்பர் ஜெயன்ட்ஸினதும் உள்ளூர் மைதானமாகும்.

## புகைப்படங்கள்

## மேற்கோள்கள்


பகுப்பு:இந்தியத் துடுப்பாட்ட மைதானங்கள்
நுரை அணிச்சல்

**நுரை அணிச்சல்** (*Foam Cake*) என்பது வெண்ணெய், எண்ணெய் அல்லது சுருக்கம் போன்ற மிகக் குறைந்த கொழுப்பு பொருட்களுடன் கூடிய அணிச்சல் ஆகும். முதன்மையாக அணிச்சல் அவை கொண்டிருக்கும் முட்டையின் வெள்ளைக்கருவில் அடிக்கப்படும் காற்றினால் புளிக்கப்படுகின்றன.  

வெண்ணெய் அணிச்சல்களில் இருந்து  நுரை அணிச்சல் வேறுபடுகின்றது.  இதில் சுருக்கம் மற்றும் சமையல் சோடா அல்லது சோடியம் பைகார்பனேட்டு புளிப்பு நோக்கங்களுக்காக சேர்க்கப்படுகின்றது. நுரை அணிச்சல்கள் பொதுவாக காற்றோட்டமானவை, ஒளி மற்றும் பஞ்சு போன்றவை ஆகும்.

இவை சமைத்த பிறகு, அணிச்சல் மற்றும் உலோகத்தட்டு ஆகியவை ஒரே விகிதத்தில் குளிர்விக்கும் வகையில் காகிதத்தோல் காகிதத்துடன் ஒரு தாள் பாத்திரத்தில் கீழே புரட்டப்படுகின்றன.

நுரை அணிச்சல்களின் எடுத்துக்காட்டுகள் ஏஞ்சல் உணவு அணிச்சல், மெரிங்கு, செனோயிசு மற்றும் சிப்பான் அணிச்சல் ஆகும்.

நுரை, கடற்பாசி அல்லது சுருக்கப்படாத அணிச்சல்கள் அவற்றின் பெரிய விகிதத்தால் நுரைத்த முட்டைகள் அல்லது முட்டையின் வெள்ளைக்கருவை ஒரு சிறிய விகிதத்தில் சர்க்கரை மற்றும் கோதுமை மாவுடன் கலப்பதில் இருந்து வேறுபடுகின்றன.

## மேற்கோள்கள்

பகுப்பு:அணிச்சல்கள்
சையது காலித்

**சையது காலித்** (பிறப்பு: அக்டோபர் 21, 1975) ஒரு இந்திய முன்னாள் முதல்தர துடுப்பாட்ட வீரர் ஆவார். அவர் இப்போது நடுவராக உள்ளார். இவர் 2015-16 பருவகாலத்திற்கான ரஞ்சிக் கோப்பை போட்டிகளில் நடுவராகக் கடமையாற்றினார்.

## மேற்கோள்கள்

பகுப்பு:இந்தியத் துடுப்பாட்ட நடுவர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1975 பிறப்புகள்
லாங்கே செரட்டோ விருது

**லாங்கே செரட்டோ விருது** (*Langhe Ceretto Prize*) லாங்கே பிராந்தியம் மற்றும் செரட்டோ குடும்பத்தின் ஒயின் தயாரிப்பாளரான *பிரிமியோ லாங்கே செரட்டோ* என்பவரின் இலக்கிய விருது ஆகும். இவ்விருது 1991 ஆம் ஆண்டு அறிமுகப்படுத்தப்பட்டது. உணவு மற்றும் திராட்சை வளர்ப்பு தொடர்பான புத்தகங்களுக்கு சர்வதேச நிபுணர்களின் நடுவர் குழுவால் வழங்கப்படும் விருது ஆகும்.

## குறிப்புகள்

## வெளி இணைப்புகள்
*புத்தகங்கள், லாங்கே செரட்டோ பரிசு வழங்கப்பட்டது

பகுப்பு:இலக்கிய விருதுகள்
பகுப்பு:1991 விருதுகள்
பகுப்பு:உணவுப் பரிசுகள்
பியடோன்

**பியடோன்** (*Fiadone*) (கோர்சு மொழி : *பியடோனி*) என்பது கோர்சிகா தீவில் பாரம்பரியமாக  கீழ் அடுக்கு இல்லாமல் சமைக்கப்படும் பாலாடைக்கட்டி அணிச்சல் ஆகும். 

இந்த அணிச்சல் கோர்சிய பாலாடைக்கட்டி, சர்க்கரை, எலுமிச்சைச்சாறு மற்றும் முட்டை ஆகியவை கலந்து உருவாக்கப்படுகிறது. பியடோன் வட்டம் அல்லது செவ்வக வடிவத்தைக் கொண்டிருக்கலாம். இவை அடுப்பில் சுடப்பட்டு குளிர்ச்சியாக பரிமாறப்படுகிறது.

இத்தாலி நாட்டின் அப்ருசோ பிராந்தியம் மற்றும் மோலிசு பிராந்திய பகுதிகளில், பெரிய இனிப்பு ரிகோட்டா எனப்படும் கொழுப்பு மற்றும்  ரவியோலி எனப்படும் பாசுதா அடைத்து *பியடோன்* முக்கியமாக உயிர்ப்பு ஞாயிறு திருவிழாவில் பரிமாறப்பட்டது.

## மேற்கோள்கள்

## ஆதாரங்கள்
*

## வெளி இணைப்புகள்
* கோர்சிகன் சீசுஅணிச்சல் (பியடோன் சமையல் வகை)]

பகுப்பு:அணிச்சல்கள்
பி. எல். வர்மா

**பி. எல். வர்மா** (*B. L. Verma*), இந்தியாவின் உத்தரப் பிரதேச மாநில பாரதிய ஜனதா கட்சியின் துணைத் தலைவரும்,, மாநிலங்களவை உறுப்பினரும் கூட்டுறவு அமைச்சகம் மற்றும் வடகிழக்கு பிரதேச மேம்பாட்டு அமைச்சகத்தின் இணை அமைச்சரும் ஆவார்.
## மேற்கோள்கள்

## வெளி இணைப்புகள்
*  Shri B.L. Verma

பகுப்பு:பாரதிய ஜனதா கட்சி அரசியல்வாதிகள்
பகுப்பு:உத்தரப் பிரதேச அரசியல்வாதிகள்
பகுப்பு:மாநிலங்களவை உறுப்பினர்கள்
பகுப்பு:பதாயூன் மாவட்டம்
பகுப்பு:இந்திய அமைச்சர்கள்
பகவந்த் குபா

**பகவந்த் குபா** (*Bhagawanth Khuba*) (பிறப்பு: 1 சூன் 1967) கர்நாடகா மாநில பாரதிய ஜனதா கட்சி அரசியல்வாதியும்,, 2014 முதல் பீதர் மக்களவைத் தொகுதியிலிருந்து நாடாளுமன்ற மக்களவை உறுப்பினரும், புதிய மற்றும் புதுப்பிக்கத்தக்க எரிசக்தி அமைச்சகம் மற்றும் இரசாயனங்கள் மற்றும் உரங்கள் அமைச்சகம் ஆகியவற்றின் இணை அமைச்சராக 7 சூலை 2021 முதல் செயல்படுகிறார்.

## மேற்கோள்கள்

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:கர்நாடக நபர்கள்
பகுப்பு:பீதர் மாவட்டம்
பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:கர்நாடக அரசியல்வாதிகள்
பகுப்பு:இந்திய அமைச்சர்கள்
கௌசல் கிசோர்

**கௌசல் கிசோர்** (*Kaushal Kishore*) உத்தரப் பிரதேச பாரதிய ஜனதா கட்சி அரசியல்வாதியும், நாடாளுமன்ற மக்களவை உறுப்பினரும், 7 சூலை 2021 முதல்  இந்திய வீட்டுவசதி மற்றும் நகர்ப்புற விவகாரங்கள் அமைச்சகத்தின் இணை அமைச்சரும் ஆவார்.

## மேற்கோள்கள்

பகுப்பு:16வது மக்களவை உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:1960 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இந்திய அமைச்சர்கள்
நியோடிமியம் டங்சுடேட்டு

**நியோடிமியம் டங்சுடேட்டு** (*Neodymium tungstate*) Nd2(WO4)3 என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். நியோடிமியமும் டங்சுடிக் அமிலமும் சேர்ந்து நியோடிமியம் டங்சுடேட்டு என்ற இந்த உப்பு உருவாகிறது. நீரேற்றப்பட்ட வெளிர் ஊதா நிற படிகங்களான இச்சேர்மம்  தண்ணீரில் சிறிதளவு கரைகிறது.  

## தயாரிப்பு
* நியோடிமியம்(III) ஆக்சைடு  உடன் தங்குதன்(VI) ஆக்சைடு வினைபுரிந்து நீரற்ற நியோடிமியம் டங்சுடேட்டு உருவாகிறது:
:\mathsf{ Nd_2O_3 + 3WO_3 \ \xrightarrow{1000^oC}\ Nd_2(WO_4)_3}
* சோடியம் டங்சுடேட்டுடன் நியோடிமியம் நைட்ரேட்டு வினைபுரியும்போது இச்சேர்மத்தின் ஒன்பது நீரேற்று உருவாகிறது
:\mathsf{ 3Na_2WO_4 + 2Nd(NO_3)_3 \ \xrightarrow{}\ Nd_2(WO_4)_3\cdot 9H_2O\downarrow + 6NaNO_3}

## பண்புகள்
நியோடிமியம் டங்சுடேட்டு ஒற்றைச் சரிவு படிக அமைப்பில் படிகத்தை உருவாக்குகிறது. இடக்குழு A 2/a, லட்டு மாறிலிகள் a = 1.151 nm, b = 1.159 nm, c = 0.775 nm மற்றும் β = 109.67 °.என்பவை இதன் அடையாள ஆள்கூறுகளாகும். எத்தனால் மற்றும் அசிட்டோனில் கரையாது ஆனால் தண்ணீரில் சிறிது கரையும். Nd2(WO4)3·9H2O என்ற மூலக்கூற்று வாய்ப்பாட்டால் விவரிக்கப்படும் ஒன்பது நீரேற்று சேர்மத்தை இது உருவாக்குகிறது.

## மேற்கோள்கள்

பகுப்பு:நியோடிமியம்(III) சேர்மங்கள்
ஈய மெட்டாசெருமேனேட்டு

**ஈய மெட்டாசெருமேனேட்டு** (*Lead metagermanate*) GeO3Pb என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். செருமேனியமும் ஈயமும் சேர்ந்து ஈய மெட்டாசெருமானேட்டு என்ற இந்த உப்பு உருவாகிறது. 

## தயாரிப்பு
செருமேனியம் ஈராக்சைடு உடன் ஈய அசிட்டேட்டைச் சேர்த்து வினைபுரியச் செய்தால் ஈய மெட்டாசெருமேனேட்டு உருவாகும்.

## பண்புகள்
ஈய மெட்டாசெருமேனேட்டு ஒரு வலுவான வெப்ப மின்னியல் விளைவைக் கொண்ட ஒரு திண்மப் பொருளாகும். முக்கோணம், சாய்சதுரம் என்ற இரண்டு படிகக் கட்டமைப்புகளில் 600 பாகை செல்சியசு வெப்பநிலைக்கு மேற்பட்ட நிலைமாறு வெப்பநிலை கொண்டதாக இச்சேர்மம் உருவாகிறது. உயர் அழுத்தத்தின் கீழ் ஈய மெட்டாசெருமேனேட்டின்  கனசதுரப் படிகங்களையும் உருவாக்கலாம்.

## மேற்கோள்கள்

பகுப்பு:செருமேனியம் சேர்மங்கள்
பகுப்பு:செருமேனேட்டுகள்
பகுப்பு:ஈயம்(II) சேர்மங்கள்
சுதேஷ்ணவதி

**சுதேஷ்ணவதி** விகர்ணன் மனைவி மற்றும் திரிலோகபுர மன்னர் வசந்தராஜாவின் மகள். அவள் விகர்ணன் துரியோதனன் உதவியுடன் ஸ்வயம்வரத்தில் கடத்தப்பட்டாள்.சுதேஷ்ணவதி காந்தாரி விவரித்த ஒரு அழகான பெண். பானுமதிக்கு பல நண்பர்கள் இருந்ததால், மகாபாரதத்தின் கதைசொல்லியான பானுமதி அவரது தோழியாக இருந்தார். அதில், சுதேஷ்ணவதியும் இடம் பெற்றிருந்தார். துஷாலா மயூரி மற்றும் பானுமதியின் தோழி.  

**விகர்ணா** மற்றும் சுதேஷ்ணவதிக்கு ஜோத்ஸ்யனா என்ற மகள் இருந்தாள், அவள் லக்ஷ்மணாவின் தோழி, துரியோதனன்.

## விகர்ணனுடன் திருமணம்
அவள் விகர்ணன் அவனது மூத்த சகோதரனான துரியோதனன் உதவியுடன் கடத்தப்பட்டாள். இலக்கியத்தில், பானுமதி ஐ விட மிகவும் அழகானவள் என்று விவரிக்கப்பட்ட ஒரே பெண் சுதேஷ்ணவதி மட்டுமே. இந்த ஒப்பீடு எதிர்மறையாக செய்யப்படவில்லை, ஆனால் நேர்மறையாக அவரது சகோதரி மயூரி அப்படி விவரிக்கப்படவில்லை.

## விளக்கம் காந்தாரி
அவள் காந்தாரியால் முறைப்படி விவரிக்கப்பட்டாள். அவரது மகள், **ஜோத்சியனா**க்கு லோச்சனசுந்தரி, பாவனசுந்தரி போன்ற பெயர்கள் வைக்கப்பட்டன. அவள் பெற்றோருக்கு மிகவும் பிரியமானவள். அவரது மகள் கிருஷ்ணன் மகன் சுச்சாருவை மணந்தார்.

## மேலும் பார்க்கவும்
புராணங்களில், அதிகாயன் மனைவி தெரியவில்லை ஆனால் மகாபாரதம் அவரது முதல் மனைவி (விகர்ணா) சுதேஷ்ணவதி என்று பெயரிடப்பட்டுள்ளது.

பகுப்பு:மகாபாரதக் கதை மாந்தர்கள்
பர்சோத்தம் ரூபாலா

**பர்சோத்தம் ரூபாலா** (*Parshottam Khodabhai Rupala* ( (பிறப்பு: 1 அக்டோபர் 1954) குஜராத் மாநில அரசியல்வாதியும், இந்திய மாநிலங்களவை உறுப்பினரும், இந்திய மீன்வளம், கால்நடை பராமரிப்பு மற்றும் பால் வளத் துறையின் மூத்த அமைச்சரும் ஆவார். இவர் சூலை 2016 முதல் மே 2019 முடிய பஞ்சாயத்து ராஜ் அமைச்சகத்தின் இணை அமைச்சராகவும், மே 2019 முதல் சூலை 2021 முடிய வேளாண்மை அமைச்சகத்தின் இணை அமைச்சராக செயல்பட்டார். சூலை 2021 முதல் இவர்  இந்திய மீன்வளம், கால்நடை பராமரிப்பு மற்றும் பால் வளத் துறையின் மூத்த அமைச்சராக பதவி வகித்து வருகிறார். முன்னர் இவர் முன்னர் குஜராத் சட்டமன்ற உறுப்பினராகவும், மாநில அமைச்சராகவும், குஜராத் மாநில பாரதிய ஜனதா கட்சி தலைவராகவும் பணியாற்றியுள்ளார்.

## மேற்கோள்கள்

## வெளி இணைப்புகள்

பகுப்பு:அம்ரேலி மாவட்டம்
பகுப்பு:1954 பிறப்புகள்
பகுப்பு:குஜராத் மக்கள்
பகுப்பு:குஜராத்தின் சட்டமன்ற உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:இந்திய அமைச்சரவை உறுப்பினர்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பசுபதி குமார் பராஸ்

**பசுபதி குமார் பராசு** (*Pashupati Kumar Paras*) (பிறப்பு: 12 சூலை 1952) ராம் விலாஸ் பாஸ்வானின் இளைய சகோதரரான இவர் பிகார் மாநில இராஷ்டிரிய லோக் ஜனசக்தி கட்சியின் தலைவரும் ஆவார். பராசு பிகார் மாநில அரசின் கால்நடை & மீன் வளர்த்துறையின் அமைச்சராக இருந்தவர். 2019இல் ஹாஜீபூர் மக்களவைத் தொகுதி உறுப்பினராக தேர்ந்தெடுக்கப்பட்ட இவர் சூலை 2021 முதல் இந்திய உணவு பதப்படுத்தும் தொழில்கள் துறையின் அமைச்சராகப் பணியாற்றினார்.

## மேற்கோள்கள்

பகுப்பு:பீகார் நபர்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:17வது மக்களவை உறுப்பினர்கள்
பகுப்பு:1952 பிறப்புகள்
பகுப்பு:இந்திய அமைச்சரவை உறுப்பினர்கள்
குட்பாப் நிறுவனம்

**குட்பாப் நிறுவனம்** (*Good Pop*) என்பது "அனைத்து இயற்கையான பனிக்கட்டிகளின் அமெரிக்க வியாபார குறியீட்டு நிறுவனம் ஆகும். இந்நிறுவனம் அமெரிக்கா நாட்டின் தலைநகரான ஆஸ்டின் என்ற இடத்தில், டெக்சஸ் மாநிலத்தை தலைமையிடமாகக் கொண்டுள்ளது. இந்நிறுவனம் 2009 ஆம் ஆண்டில் அப்போதைய டெக்சாசு பல்கலைக்கழக மாணவர் டேனியல் கோட்சால் நிறுவப்பட்டது. 

குட்பாப் நிறுவனம் மரபணு மாற்றப்பட்ட உயிரினம் அல்லாத திட்டத்தில் ஒரு பங்கேற்பாளர் நிறுவனம் ஆகும்.

## குட்பாப் நிறுவன [[பனிக்கட்டி |பனிக்கட்டி பாலேட்டின்]] சுவை வகைகள்
* குக்கீசு என்' பாலேடு
* ஆரஞ்சு என்' பாலேடு
* செம்பருத்தி புதினா
* கோல்ட்பிரூ காபி
* செம்புற்றுப் பழம் லெமனேட்
* வாழை இலவங்கப்பட்டை
* இன்னட்டு பால்
* தர்ப்பூசணி நீலக்கத்தாழை
* செம்புற்றுப் பழம்
* தேங்காய் சுண்ணாம்பு மற்றும் 
* சிவப்பு, வெள்ளை மற்றும் நீலம் (சேலாப்பழம் லெமனேட்)

## மேற்கோள்கள்


பகுப்பு:அமெரிக்க வகைக்குறிகள்
மலேசிய எரிசக்தி ஆணையம்

**மலேசிய எரிசக்தி ஆணையம்** (மலாய்: *Suruhanjaya Tenaga Malaysia* (**ST**); ஆங்கிலம்: *Energy Commission of Malaysia*) (**ECM**); என்பது மலேசிய நடுவண் அரசு சார்ந்த மின்சாரம்; எரிவாயு வழங்கல் சேவைகளுக்கு (*Electricity and Natural Gas Supply Industry*) பொறுப்பு வகிக்கும் ஆணையம் ஆகும்.

எரிசக்தி ஆணைய சட்டம் 2001-இன் (*Energy Commission Act 2001*) கீழ் தீபகற்ப மலேசியா மற்றும் சபா எரிசக்தி துறைக்கான புதிய கட்டுப்பாட்டாளராக 2001-ஆம் ஆண்டில், இந்த ஆணையம் உருவாக்கப்பட்டது. 

## பொது

உலக மயமாக்கல் மற்றும் தாராள மயமாக்கலின் புதிய சவால்களை எதிர்கொள்ளும் வகையிலும்; எரிசக்தித் துறை சிறப்பான முறையில் வளர்ச்சி அடைவதை உறுதி செய்யும் வகையிலும்; இந்த ஆணையம் நிறுவப்பட்டது.

மின்சாரம் மற்றும் இயற்கை எரிவாயு வழங்கல் தொடர்பான அனைத்துச் செயல்பாடுகளையும் இந்த ஆணையம் ஒழுங்குபடுத்துகிறது; மற்றும் ஊக்குவிப்பு செய்கிறது. 

### ஆணையம் தொடர்பான சட்டங்கள்

* மின்சாரம் வழங்கல் சட்டம் 1990
** (*Electricity Supply Act 1990*)

* உரிமம் வழங்கல் ஒழுங்குமுறை 1990
** (*License Supply Regulation 1990*)

* எரிவாயு வழங்கல் சட்டம் 1993
** (*Gas Supply Act 1993*)

* மின்சார ஒழுங்குமுறை 1994
** (*Electricity Regulation 1994*)

* எரிவாயு வழங்கல் ஒழுங்குமுறை 1997
** (*Gas Supply Regulation 1997*)

## வரலாறு

1990-ஆம் ஆண்டில் தனியார் மயமாக்கலுக்கு முன், தீபகற்ப மலேசியா மற்றும் சபா பகுதிகளில் மின்சாரம் வழங்கல்; திட்டமிடல் மற்றும் செயல்பாட்டிற்கான பொறுப்புகள் அனைத்தும் தேசிய மின்சார வாரியம் (*National Electricity Board*) மற்றும் சபா மின்சார வாரியம் (*Sabah Electricity Board*) ஆகிய இரு வாரியங்களிடம் ஒப்படைக்கப்பட்டு இருந்தன. 

எரிசக்தி அமைச்சின் கீழ் முன்பு இருந்த மின் ஆய்நர் துறையானது (*Electrical Inspectorate Department*), தன்னிச்சையான மின் உற்பத்தியாளருக்கு (*Independent Power Producer*) உரிமம் வழங்குவதற்கும்; மின் தளவாட நிறுவல்கள் (*Electrical Installations*) மற்றும் மின் உபகரணங்களின் பாதுகாப்பிற்கும் (*Safety of Electrical Equipments*) பொறுப்பாக இருந்தது. அதே வேளையில், சரவாக் மாநிலத்திற்கு, சரவாக் மின்சாரம் வழங்கல் கழகம் (*Sarawak Electricity Supply Corporation*) பொறுப்பாக இருந்தது. 

### எரிசக்தி ஆணையம் சட்டம் 2001

1990-ஆம் ஆண்டில், மின் ஆய்நர் துறை நீக்கப்பட்டது. அதற்குப் பதிலாக மின்சாரம் வழங்கல் சட்டம் 1990-இன் (*Electricity Supply Act 1990*) கீழ் தீபகற்ப மலேசியா மற்றும் சபாவில்; மின்சாரம் வழங்கல் துறை (*Department of Electricity Supply*) உருவாக்கப்பட்டது.

எரிசக்தி ஆணையம் சட்டம் 2001 (*Energy Commission Act 2001*) மலேசிய நாடாளுமன்றத்தின் மூலம் மின்சாரம் மற்றும் எரிவாயு வழங்கல் துறை இயங்குவதற்கு ஒப்புதல் அளிக்கப்பட்டது. இந்தச் சட்டத்தின் கீழ் எரிசக்தி ஆணையம் (*Energy Commission 2001*) மே 1-இல் நிறுவப்பட்டது; மற்றும் 2 சனவரி 2002-இல், அந்த ஆணையம் முழுமையாகச் செயல்படத் தொடங்கியது.

## மேற்கோள்கள்

## மேலும் காண்க
* தீபகற்ப மலேசியா 
* சபா
* மலேசிய அரசாங்கம்

## வெளி இணைப்புகள்
* 
* Energy Commission Act(2001)

பகுப்பு:மலேசிய அரசு‎ 
பகுப்பு:மலேசிய நாடாளுமன்றம்
பகுப்பு:மலேசிய அமைப்புகள்
பகுப்பு:மலேசிய நிறுவனங்கள்